**Műtőssegéd- gipszmester
szakképesítés**

**Ágazat:** Egészségügy ágazat

**A munkakör:**

A műtőssegéd-gipszmester a műtéti beavatkozások előkészítésénél, meneténél, valamint a beavatkozás után végez feladatokat. Segíti a műtéti team munkáját. Feladatai közé tartozik a beteg előkészítése a műtéti beavatkozáshoz: műtéti terület borotválása, a műtét típusának megfelelő fektetése, a beteg visszaszállítása a fekvőbeteg ellátó osztályra. A műtéti beavatkozások során a műtéti szakasszisztens utasításának megfelelően előkészíti a műtéti típushoz szükséges eszközöket, technikai berendezéseket, steril anyagokat, a műtői aszeptikus környezet feltételeit betartja. A műtét során kezeli a technikai berendezéseket, eszközöket, beadja a beavatkozáshoz szükséges steril anyagokat, az utasításnak megfelelően beállítja a műtőasztalt. A műtétek végén gondoskodik a műtők szakszerű rendbetételéről. A műtőkben használatos berendezéseket, eszközöket a biztonságtechnikai előírások figyelembevételével karbantartja, tisztítja.

**Belépési feltételek:**

***Iskolai előképzettség:*** érettségi végzettség

***Szakmai előképzettség:*** nem szükséges

***Egészségügyi alkalmassági követelmény:*** Az egészségügyi tevékenység végzéséhez szükséges egészségi alkalmasság vizsgálatáról és minősítéséről szóló 40/2004. (IV.26.) ESzCsM rendeletben foglaltak szerint az egészségügyi tevékenységre való alkalmassá-got kizáró korlátozások figyelembevételével történik.

***Előzetes szakmai gyakorlat:*** 0,5 év műtőben eltöltött munkahelyi gyakorlat.

**Képzési óraszám: 300 óra**

Elméleti és gyakorlati képzési idő aránya: 50 % - 50 %

***150 óra elmélet***, melynek helyszíne a PTE Szigeti-Gyula János Egészségügyi Technikum és Szakképző Iskola.

Hetente 1 nap

***150 óra gyakorlat***. A gyakorlat helyszíne az iskola által biztosított duális képzőhely vagy a képzésben résztvevő munkahelye vagy a résztvevő által kiválasztott intézmény.

**Képzési és vizsgadíj:** NINCS